b'\n_START_ARTICLE_\nJaan Mahlapuu\n_START_PARAGRAPH_\nJaan Mahlapuu (vene keeles \xd0\xaf\xd0\xbd \xd0\x9c\xd0\xb0\xd1\x85\xd0\xbb\xd0\xb0\xd0\xbf\xd1\x83; 11. november (teistel andmetel 9. november) 1894 Valga \xe2\x80\x93 2. august (20. juuli) 1917 Riia) oli eesti soost Venemaa lendur Esimese maailmas\xc3\xb5ja ajal. Teda peetakse esimeseks eestlasest \xc3\xb5hu\xc3\xa4ssaks._NEWLINE_Ta l\xc3\xb5petas 1915. aastal Pihkva lennukooli. Saadeti Esimese maailmas\xc3\xb5ja ajal Riia rindele, kus tulistas \xc3\xb5huv\xc3\xb5itluses alla 5\xe2\x80\x936 sakslaste lennukit. Olles otse Riia linna kohal peetud \xc3\xb5hulahingus tulistanud alla vaenlase s\xc3\xb5jalennuki, autasustati teda Georgi risti III j\xc3\xa4rguga ja nimetati ka Riia linna aukodanikuks. _NEWLINE_Hukkus 1917. aastal lennu\xc3\xb5nnetuses. Maetud Valkasse Luke kalmistule.'